2    - 

[image: ]03004 Осинови застрашено животно
Клас: 3ти
Целта на този урок е да помогне на учениците да разпознават животински видове, застрашени от изчезване, както и да изпълнят проект за набиране на средства за „осиновяване“ на застрашени видове.
Продължителност: Три занятия по 40 минути (Урокът предвижда и практическо упражнение за набиране на средства извън трите занятия)
Цели: 
· Формиране на знания за това какво е защита на природата и за застрашените от изчезване животински видове;
· Формиране на знания и умения за работа в екип и набиране на средства;
· Формиране на знание какво означава и как се осъществява осиновяване на застрашени видове.
Очаквани резултати:
Учениците ще:
· формулират значението на „дарителство“ и „дарителски актове/жестове“;
· разпознават застрашени животински видове и ще формират чувство на грижа към тях; 
· реализират план за набиране на средства за природозащитни каузи.  
Материали: 
· Компютър и връзка с интернет за показване на сайт и видео;
· Здрав картон, нарязан на ленти с размери 5 х 15 см;
· Маркери, лепило, брокат, стикери, прежда и др .;
· Перфоратор за хартия;
· Ножици;
· Хартия за плакати;
· Лента;
· Касичка за  събраните средства.
Библиография/полезни връзки: 
· Кратка история на динозаврите – текст: http://www.az-deteto.bg/dinozavrite/1621/view.html
· Или част от видео – история на динозаврите: http://video.data.bg/42/120357 
· Световна организация за дивата природа  -  WWF България- http://www.wwf.bg/what_we_do/, в частта – застрашени видове - https://www.spasetedivatapriroda.bg/category.php?cid=1
· Спасителен център за диви животни „Зелени балкани” - http://www.greenbalkans-wrbc.org/bg/Za_osinovyavane-c242
Подготовка у дома 
Вж. Приложение № 1: Писмо за връзка между семейството и училището. 

Инструкции:
Урок № 1
1. Припомнете или разкажете на децата за историята на динозаврите: как те са съществували преди милиони години и как след това те са изчезнали от нашата земя. Как промяната в дадени климатични  условия води да изчезване на животински видове от земята. 
2. Направете препратка към нашата съвременност. Разгледайте заедно сайта на WWF – България и коментирайте: застрашени животни има и сега, в наши дни. Какво значи застрашен животински вид, кои са видовете, които организацията иска да предпази от изчезване – в случая рис и есетра. Разкажете повече за тях и покажете снимки. Разкажете историята на женския рис и от какво има нужда той, за да живее в своето собствено местообитание. По избор – може и повече подробности за есетрата. Не забравяйте да посочите от какво именно имат нужда тези животни и по какъв начин хората могат да помогнат чрез даряване на средства. 
3. Покажете клипчетата от сайта - https://www.spasetedivatapriroda.bg/cause.php?id=2 – за да придобият децата визуална представа. 
· Алтернативен вариант: разгледайте и покажете сайта на Спасителен център за диви животни „Зелени балкани” и разгледайте птиците там - http://www.greenbalkans-wrbc.org/bg/Za_osinovyavane-c242. Там са настанени пострадали диви животни и Центърът дава възможност чрез дарение също да се „осинови“ животно и децата могат да видят същата логика на „осиновяване” чрез месечно или годишно дарение. 
4. Попитайте ги за други застрашени животни и животински видове  – сега или в миналото. Поговорете за Червената книга в България и включените застрашени видове животни в нея. За домашно ги помолете да напишат историята на един застрашен животински вид и как те биха му помогнали. 
Урок № 2
1. [bookmark: _GoBack]Прочетете част от домашните работи и благодарете на учениците, че са споделили историите си с останалите в класа. Кажете на учениците, че вече са на втория урок по темата и са на път да станат дарители и добри стопани на околната среда. Напишете на дъската думите „филантроп/дарител“ и „природозащита“. Помолете учениците да споделят какво вече знаят за тези думи. Напишете също думата „дарителство/дарителско действие“ и дайте задача учениците да помислят и кажат как тези думи могат да бъдат свързани помежду си и обвързани с опазване на природата. След тази дискусия, се убедете, че учениците са разбрали същността на филантропията/дарителството (даряване на нечие време, умения и/или средства и предприемане на действия за доброто на всички). Начинът, по който се прави това „дарение“, се нарича дарителски акт, а човекът, който извършва този акт, обикновено се нарича дарител. Учениците трябва да разберат, че грижите за околната среда и за всички живи същества в нея, също са вид дарителство. Помолете учениците да разсъждават върху следното: защо сега биха могли да се считат за добри природозащитници и как след като написаха историите си и ги прочетоха на други ученици в училището, могат да станат дарители за каузи в защита на природата. С желанието да бъдат природозащитници те не само подобряват собственото си разбиране за природата, но и споделят написаното за застрашени видове и какво може да се направи, за да се помогне на околната среда с надеждата да се избегне изчезването на тези животни. В допълнение те даряват тяхното време и умения - в проучване и писане на историите, за да се повиши знанието на всички в класа за заплахите за околната среда. Обяснете на учениците, че често хората, които даряват, също набират средства (пари), за да подпомагат осъществяването на различни добри идеи, и че именно това е, за което днес ще се говори и прави в този урок.
2. Напишете на дъската израза думата „набиране на средства“ и помогнете на учениците да разберат, че набирането на средства е събиране на пари за подпомагане на дадена кауза. Насърчете ги да споделят личния си опит и/или какво знаят за набирането на пари за кауза. 
3. Кажете на учениците, че ще направите специална разпродажба, за да съберете  пари, за да си „осиновят“ застрашен вид. Пояснете, че когато хората осиновяват деца, децата заживяват заедно с осиновителите си в един дом, но когато са „осиновени“ диви животни, тези животни трябва да останат в своята естествена среда, така че осиновителите на животни не взимат на практика животните вкъщи. Те помагат на животните и техните „домове“ (естествени местообитания) чрез даряване на средства на хора, които са поели отговорност да се грижат за запазването на изчезващите диви животни (природозащитни организации). Кажете на учениците, че чрез съвместния проект за набиране на средства и даряването им на природозащитна организация те ще станат „осиновители“ на животно. В знак на благодарност те ще получат сертификат или друг вид признание, което доказва, че те са осиновили застрашен вид животно.
4. Представете идеята за проект за набиране на средства в подкрепа на животни от застрашен вид: изработване от учениците на отметки/кногоразделители, свързани със застрашени животни, и организиране на продажба сред други ученици. 
5. Раздайте на всеки картонени ленти. Раздайте материали, с които учениците ще работят заедно и ще направят книгоразделители  с надпис: „Застрашени видове животни – още не е твърде късно да им помогнем!“ или „Помогнете да спасим животните!“. Учениците трябва да украсят разделителите от двете страни с рисунки, думи, стикери или брокат и когато те са готови, книгоразделителете могат и да се ламинират (в копирен център). За довършване на раделите могат да се направят дупки с перфоратор в края на всеки, за да се сложи прежда или панделка; на преждата или панделката могат да се нанижат мъниста. Готовите книгоразделители  трябва да се пазят до събитието за набиране на средства (напр. базар).

Урок № 3
1. Изпратете до родителите Писмото за връзка между семействата и училището (Приложение № 1), в което се представя какво изучават учениците и същността на доброволческия проект, в който ще участва класът.  
2. Вземете решение за деня и часа на събитието за набиране на средства. Не пропускайте да го организирате с подходящ училищен екип – деца от горни класове, други колеги, директор и т.н. Една възможна идея е да набирате средства в продължение на една седмица по време на голямото междучасие или след края на последния час или по време на някакво друго ваше събитие, което позволява това. 
3. Организирайте учениците в групи, за да направят плакати за популяризиране на продажбата на книгоразделители. Дайте на учениците пример за този процес, като не забравяйте да включите информация по основните въпроси: Кой? (име на класа или номер на класна стая), Какво? (продажба на книгоразделители на застрашени животински видове), Кога? (дата (и) и час(ове), Къде? (място) и Защо? (да „осиновим“ застрашен вид). Включете също и цената им. Учениците трябва да илюстрират плакатите със снимки/картини на застрашени животни. Използвайте Инструкции за изготвяне на плакат (Приложение № 2) за оценяване на готовите плакати. 
4. Обсъдете с учениците кои са подходящите места за поставяне на плакатите в училище. След определянето им, нека учениците сами поставят плакатите през седмицата, преди да започне разпродажбата и да напомнят на други свои съученици за нея.  
5. Организирайте учениците в групи и им оказвайте помощ при продажбата на книгоразделители. Обсъдете подходящите видове поведение и какво се очаква от всеки ученик, като не забравяте да организирате достатъчен контрол по време на събитието за набиране на средства. 
6. След събитието за набиране на средства пребройте пред класа събраните пари. Помолете учениците да помогнат в процеса. 
7. Класът трябва да гласува кое застрашено животно(и) ще осинови. Изберете животно – есетра или рис – от https://www.spasetedivatapriroda.bg/category.php?cid=1  
8. След като направите дарението, свържете се с WWF и помолете да изпратят благодарствено писмо на децата за акцията им и как точно са изразходвали направеното от учениците дарение. 
9. Завършете тази част от урока като помолите учениците да напишат в дневниците си какво са научили от проекта за набиране на средства и как са се почувствали като знаят, че са отговорни дарители за застрашени животни. 

Материали към урока
Приложение № 1
Писмото за връзка между семействата и училището
Уважаемо семейство,  
Не би ли било чудесно, ако всеки отдели време, за да направим от света едно по-добро място? 
Нашият клас в момента прави точно това! Работим по проект, наречен „Застрашени животински видове - все още не е твърде късно!“ Целта е децата да научат за застрашените видове и какво можем да направим, за да ги спасим от изчезване. Детето ви ще бъде включено в проекта ни за набиране на средства за осиновяване на застрашен животински вид. Целият клас ще работим заедно, за да направим книгоразделители с животни, които ще продаваме на другите деца и защо не и на родителите по време на (някакъв фиксиран ден) на (дата (и)) от (начален час) до (краен час). Членовете на семейството също са поканени! Всеки книгоразделител ще струва (сума) и всички приходи ще отидат за осиновяване на застрашените видове по избор на нашия клас. Моля, отделете време и задайте на детето си следните въпроси, за да видите какво той / тя е научил(а): 
 Какво означава застрашено животно?
 Защо животните изчезват? 
 Какво можем да направим за да опазим тези животни? 

Подпис на ученика:_________________________________________ 
Подпис на родителя:__________________________________________ 

Благодарим Ви за интереса към нашия доброволчески проект! 

Поздрави, Учителя на детето Ви….

Приложение 2
Инструкции за изготвяне на плакат
Изготвяне на плакат: Набиране на средства за застрашени видове. 
Име на учителя:_______________________ 
Име на ученика: ______________________ 
	Категория
	4
	3
	2
	1

	Илюстрации - Творчество и Привлекателност 
	Няколко от използваните графични изображения са изключително креативни.
	Едно или две от използваните графични изображения са много креативни и колоритни.
	Графичните изображения, които ученикът е направил, са с минимална креативност и/или колорит.
	Не са включени графични изображения, направени от ученика.

	Илюстрации – Свързани ли са с темата?
	Всички графични изображения са свързани с темата и я правят по-лесна за разбиране. 
	Всички графични изображения са свързани с темата и повечето от тях я правят по-лесна за разбиране.
	Всички графични изображения са свързани с темата.
	Графичните изображения не са свързани с темата. 

	Необходими елементи
	Плакатът включва Кой, Какво, Кога, Къде и Цена по удобен за четене начин. 
	Плакатът включва Кой, Какво, Кога, Къде и Цена.
	В плаката са пропуснати един или два от необходимите елементи.
	Липсват няколко или всички необходими елементи. 

